Mohit' || chr(39) ||'s suicide question, murder charges
मोहित की आत्महत्या पर उठाए सवाल, हत्या का आरोप
Publish Date:Fri, 23 Nov 2018 10:55 PM (IST)
नोएडा में क्षेत्र के गांव चंद्रावली निवासी छात्र मोहित की आत्महत्या के पुलिस के दावों को परिजनों ने खारिज कर दिया है।
संवाद सहयोगी, सिकंदराबाद
गांव चंद्रावली निवासी सुंदर यादव यूपी पुलिस में फिलहाल बागपत जिले में तैनात हैं। उनका सबसे बड़ा पुत्र मोहित यादव गाजियाबाद के बम्हेटा गांव में बुआ के यहां पुलिस भर्ती की नोएडा को¨चग सेंटर में तैयारी कर रहा था। लेकिन गुरुवार को चंद्रावली में रहने वाले मां व भाइयों में उस समय हड़कंप मच गया, जब मोहित द्वारा नोएडा स्थित सेक्टर 63 के होटल में किसी छात्रा को गोली मारकर खुद कमरे में आत्महत्या करने की सूचना मिली। शुक्रवार को शोक संतप्त परिवार के लोगों ने पुलिस व होटल संचालक पर गंभीर आरोप लगाते हुए गुमराह करने का आरोप लगाया। परिजनों ने मोहित की हत्या किए जाने का आरोप लगाया। नोएडा सेक्टर 71 में रहने वाले मोहित के मौसा कामराज यादव ने बताया कि जब वे सूचना के बाद उक्त होटल के कमरे में पहुंचे। तो वहां टूटी एक जोड़ी चप्पल व बाइक के टायर की तिल्ली मिली। मृतक मोहित जूते पहना था और सिर के पीछे चोट के निशान थे। उन्होंने जब होटल संचालक से कमरे की सीसीटीवी फुटेज मांगी तो देने से इंकार कर दिया। परिजनों ने मोहित की हत्या का मामले को आत्महत्या करार जताने की विस्तृत जांच की मांग की। वहीं उसके दोस्त ने बताया कि मोहित ने गुरुवार को फोन कर एक शादी समारोह में चलने की बात कही। घटना को लेकर वह स्तब्ध नजर आया। देर सायं पहुंचे मृतक मोहित का परिजनों ने गमगीन माहौल में अंतिम संस्कार कर दिया।
रज्जू भैया सैनिक विद्या मंदिर: पहले शैक्षिक सत्र के लिए तैयारियां शुरू
सिकंदराबाद: ग्रेटर नोएडा पुलिस के मुताबिक गांव चंद्रावली निवासी मोहित पुत्र सुंदर यादव का गाजियाबाद निवासी छात्रा से प्रेम प्रसंग चल रहा था। गुरुवार की दोपहर मोहित गाजियाबाद निवासी छात्रा के साथ नोएडा स्थित सेक्टर 63 के योगो होटल पहुंचा। दोपहर करीब एक बजे कमरे से चीखपुकार सुनकर किसी तरह होटल कर्मियों ने दरवाजा खोला, जहां बाथरूम में छात्रा लहूलुहान अवस्था में चिल्ला रही थी। दरवाजा खोलने पर उसे गोली लगी होने पर उपचार को भिजवाया और मोहित का शव कमरे में पंखे से लटका हुआ था।
रिश्वत लेते दारोगा का वीडियो वायरल, निलंबित
# suicide claim
# rejected by son-in-law